Implementačná sila

Implementačná sila (angl. Implementation Force - doslova: implementačné vojsko, implementačná sila), skr. IFOR, bola medzinárodná vojenská mierová misia pod vedením NATO v Bosne a Hercegovine trvajúca od 20. decembra 1995 do 20. decembra 1996 na základe súhlasu bezpečnostnej rady Organizácie Spojených národov. Politickým rozhodnutím na misiu IFOR nadväzovala stabilizačná misia SFOR, takisto pod vedením NATO. Kódové označenie misie bolo Operation Joint Endeavour, pričom do operácie sa zapojilo takmer 60 000 vojakov z radov štátov v NATO a aj zo štátov mimo tejto organizácie.

Zložky
Medzi štáty NATO, ktoré poskytli ozbrojené sily patria Belgicko, Kanada, Dánsko, Francúzsko, Nemecko, Taliansko, Luxembursko, Holandsko, Nórsko, Portugalsko, Španielsko, Turecko, USA a Spojené kráľovstvo. Medzi krajiny mimo organizácie NATO, ktoré poskytli ozbrojené sily patria Austrália, Rakúsko, Bangladéš, Česko, Egypt, Estónsko, Fínsko, Maďarsko, Lotyšsko, Litva, Malajzia, Nový Zéland, Pakistan, Poľsko, Slovensko, Švédsko, Rusko a Ukrajina.

Referencie

Literatúra

Iné projekty

Zdroj

Kategória:Dejiny Bosny a Hercegoviny
Kategória:Vojenské misie NATO